Нэхущхэ Ахьмэдрэ Дианэрэ я лэжьыгъэр щыхьэт тохъуэ
ФокIадэм и 28-м Бахъсэн районым и щIыналъэ администрацэм и унэм къыщызэрагъэпэщыну зэхыхьэр зытеухуар мы районым щыщу Хэку зауэшхуэм хэкIуэдахэу Къэрмокъуэ Мухьэмэд (Зеикъуэ), Нэхущ Хьэсэн (Зеикъуэ), Хъущт Хьэсен (Куба), Къебэкъ Мышэ (Бахъсэнёнкэ), Сыжажэ Мухьэмэд (ХьэтIохъущыкъуей) сымэ я наградэхэр къызэрыдахыжарщ. Ахэр иратыжынущ лIыхъужьхэм я Iыхьлыхэм.
Бахъсэн районым щыщхэу Нэхущхэ Ахьмэдрэ Дианэрэ ирагъэкIуэкIа лэжьыгъэшхуэм и фIыщIэкIэ илъэс 71-рэ дэкIауэ къагъуэтыжащ хэкIуэдахэм наградэхэр зэрыхуагъэфэщам, ауэ иратыжыну зэрыхунэмысам щыхьэт техъуэ документхэр.
Зэхыхьэм хэтыну кърагъэблэгъащ КъБР-м и Парламентымрэ Правительствэмрэ, республикэм и дзэ комиссариатым, щIыналъэм и хабзэхъумэ органхэм, муниципальнэ властым, жылагъуэ, щIалэгъуалэ зэгухьэныгъэхэм я лIыкIуэхэр.
БАХЪСЭН Ланэ.
